Die wêreld in foto’s – 20 Maart 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Afgevaardigde in ŉ etniese minderheidskostuum verlaat die Groot Saal van die Mense ná die afsluiting van die jaarlikse Nasionale Volkskongres (NPC) in Beijing. (Foto: Andy Wong, AP) Verslaggewers drom saam buite ŉ polisiekantoor waar die voormalige Franse president, Nicolas Sarkozy, in Nanterre buite Parys aangehou word. Sarkozy is in hegtegnis geneem as gevolg van ŉ ondersoek na bewerings dat hy glo miljoene euro in onwettige finansiering van die regime van die ontslape Libiese leier Moammar Gadhafi ontvang het. (Foto: Thibault Camus, AP) Hyon Song Wol, die hoof van ŉ Noord-Koreaanse kunsgeselskap, ruil dokumente uit met haar Suid-Koreaanse eweknie, Yun Sang, ná ŉ vergadering in Panmunjom, Noord-Korea. Suid-Korea het Dinsdag aangekondig dat hulle ŉ kunsafvaardiging van 160 lede na Noord-Korea sal stuur, insluitende sowat 10 gewilde K-Pop-sangers. (Foto: Suid-Korea Unification Ministry, AP) Polisiebeamptes staan wag by die ingang van die Russiese ambassade in Londen. Brittanje sal Dinsdag 23 Russiese diplomate skors en hoëvlak-kontakte met die Kremlin verbreek ná die aanval op ŉ voormalige spioen en sy dogter – daar is gepoog om hulle te vergiftig en hulle is albei in ŉ kritieke toestand in die hospitaal. Dit sal die grootste skorsing sedert die Koue Oorlog wees. (Foto: Frank Augstein, AP) Modelle dra skeppings deur Anandia Marina Putri en Novita Yunus van Indonesië gedurende die 2018 herfs-/winterreeks by die Tokio-modeweek in dié stad. (Foto: Shizuo Kambayashi, AP)